**Povja**

Dok more obo škrape tuče

srce me mojin Povjima vuče.

Di mir vlada svud,

di bi čovik moga uživat ka lud.

Judi su većinon stari i slabi,

a mladi uteć volili bi.

Dice ima sve manje

šćeta jer mlaje je slaje.

I dok se Povja pomalo gasidu,

Božja se svitla palidu.

Povja nikad izumrit nećedu

opstat uz Božju pomoć oćedu.

Srića se Povjima ori,

dite se rodi.

Povja su Povja

i uvik će ostat Povja.

Učenik: Dario Litović, 5. razred, Povlja

**Vrijeme**

Tik – tak

Prošao je i ovaj dan,

Jedva dočekan.

Kao iz vode rađa se novi,

sate lovi.

Tik – tak

Već ponoć tuče

Zaspat, zaklopit oči,

snovi će doći.

Sutra kad se snovi razbistre svi

u dočekat dan radit će ko mi.

Učenik: Dario Litović, 5. razred, Povlja

**Život je lijep**

Lijepo je s buđenjem čuti

pjev ptica

ugledati poznata lica,

završiti ovaj san,

započeti novi dan.

Lijepo je biti s onima

koje voliš,

radovati se svemu,

raditi ono što želiš,

imati svog postojanja

temu.

Lijepo je upoznati čari

ovoga svijeta,

ne bojati se novoga ljeta,

imati svoj san,

ispuniti ga kao ispunjen dan.

Sve može biti čarobno u životu,

zato trebaš biti sretan što imaš priliku za

takvu ljepotu.

Učenica: Antonia Litović, 6. razred

**Snig na Braču**

U Povja je pa snig

i zame cili brig.

Uz Goranjicu niko ne može proć,

pa ni autobus po dicu ni moga doć.

Snig i grudanje je pravo veselje bilo,

pa se kraj moje kuće velikega snjegovića učinilo.

Svak je vesel bi

sve dok se snig ni rastopi.

Učenica: Paula Vrsalović, 6. Razred

**Smijeh**

Smij se svaki dan

jer smijeh je zdrav.

On je nužan na našem licu.

Veselje i osmijeh

neka ti budu na licu. Uveseli i nasmiješi i ti

ljude oko sebe.

Budi dobar primjer

smijeha i veselja.

Tugu zamijeni smijehom.

Uveseli i ti

onoga tko je tužan.

Ako te nešto rastuži,

Popravi raspoloženje.

Smijeh, smijeh, smijeh

Imaj najljepši osmijeh.